《寒夜》
宋代·巩丰

瓦欲飞霜水欲冰，蒲团今夜有尘凝。
炉寒閒取薪添火，窗暗时将烛助灯。
久欲归田游宦客，未能忘肉在家僧。
於书更觉心情懒，病眼愁看细字蝇。

作者简介：（1148—1217）宋婺州武义人，字仲至，号栗斋。少受学于吕祖谦。孝宗淳熙十一年以太学上舍对策及第。历知临安县，政尚宽简。迁提辖左藏库卒。擅文辞，片词半牍，皆清朗得言外趣。尤工为诗。有《东平集》。